*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*82. számú előterjesztés*

Bátaszék Város Önkormányzata Képviselő-testületének 2017. április 26-án,

16,00 órakor megtartandó ülésére

*A költségvetési törvény 3. számú melléklete szerinti fejlesztési célú pályázatok jóváhagyása*

|  |
| --- |
| **Előterjesztő:** Dr. Bozsolik Róbert polgármester  **Készítette:** Bozsolik Zoltán városüzemeltetési mb. irodavezető  **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Pénzügyi és Gazdasági Bizottság: 2017. 04. 25. |

**Tisztelt Képviselő-testület!**

A helyi önkormányzatokért felelős miniszter az államháztartásért felelős miniszterrel közösen pályázatot hirdet a Magyarország 2017. évi központi költségvetéséről szóló 2016. évi XC. törvény (továbbiakban: költségvetési törvény) 3. melléklet II. 2. pont a), b) és c) pontok szerinti önkormányzati feladatellátást szolgáló fejlesztések támogatásra.

A támogatás célja az önkormányzatok által fenntartott bölcsődébe és óvodába járó gyermekek minél magasabb színvonalon történő ellátása, az egészségügyi alapellátás biztosítása, feltételeinek javítása, valamint a közös önkormányzat székhely hivatalának fejlesztése, felújítása az igazgatási tevékenység biztosítása érdekében.

Célja továbbá a mindennapos testnevelés feltételeinek megteremtése, valamint az önkormányzati tulajdonú, belterületi közlekedési infrastruktúra fejlesztések megvalósulása.

Pályázati alcélok:

a) Kötelező önkormányzati feladatot ellátó intézmények fejlesztése, felújítása, (továbbiakban: intézményfejlesztés)

aa) Meglévő, bölcsődei ellátást nyújtó intézmény épületének vagy helyiségének infrastrukturális fejlesztése, felújítása

ab) 70%-os kapacitás kihasználtságot meghaladó óvodai nevelést végző intézmény infrastrukturális – kapacitás bővítéssel nem járó – fejlesztése, felújítása (a továbbiakban: óvodafejlesztés),

ac) Egészségügyi alapellátást szolgáló (háziorvosi, házi gyermekorvosi ellátás, védőnői szolgálat, fogorvosi alapellátás) épület vagy helyiség infrastrukturális fejlesztése, felújítása (a továbbiakban: egészségügyi fejlesztés)

ad) Közös önkormányzat székhely hivatalának infrastrukturális fejlesztése, felújítása (a továbbiakban: hivatalfejlesztés)

b) Óvodai, iskolai és utánpótlás sport infrastruktúra-fejlesztés, felújítás, vagy új sportlétesítmény létrehozása (továbbiakban: sportfejlesztés)

c) Belterületi utak, járdák, hidak felújítása

Egy önkormányzat az a)-c) alpontok szerinti célok közül csak egyre nyújthat be pályázatot. Az a) (intézményfejlesztés) pont szerinti pályázat esetében **legfeljebb egy intézmény fejlesztése támogatható.** Kizárólag az aa) és ab) alpontok szerinti alcél esetében igényelhető egy intézményen belül több feladatellátási helyre támogatás.

Javasoljuk a sportfejlesztési alcél pályázatból történő megvalósítását.

A b) (sportfejlesztés) pont esetén legfeljebb egy (a sportról szóló 2004. évi I. törvény 77. § s) pontjában meghatározott) sportlétesítmény fejlesztésére igényelhető támogatás. A b) (sportfejlesztés) pont szerinti alcél esetében pályázatot a települési önkormányzat a tulajdonában lévő, sportlétesítményként üzemelő létesítmény fejlesztésére, felújítására, illetve új sportlétesítmény létrehozására nyújthatja be.

A pályázaton vissza nem térítendő költségvetési támogatás igényelhető.

**Rendelkezésre álló keretösszeg, maximálisan igényelhető támogatás összege**

|  |  |  |
| --- | --- | --- |
| Pályázati célok | Rendelkezésre álló keretösszeg  millió Ft | Maximálisan igényelhető támogatás összege  millió Ft |
| 1.a) | 2 000 | 30 |
| 1.b) | 500 | 20 |
| 1.c) | 2 500 | fővárosi kerületi önkormányzatok: 50  megyei jogú városok: 40  10 000 fő lakosságszám feletti települések 30  10 000 fő lakosságszám alatti települések 15 |

A támogatás maximális mértéke függ a megvalósítandó alcéltól, illetve a Pályázó egy lakosra jutó adóerő-képességétől.

A pályázat szempontjából az adóerő-képesség a költségvetési törvény 2. melléklet I.1.c) pontja szerinti adóerő-képességet jelenti.

Támogatás maximális mértéke az Önkormányzat adóerő-képessége alapján 18.001-25.000 Ft/fő között a fejlesztési költség 75%-a. Esetünkben 24.533,-Ft/fő összeget tesz ki.

A támogatás bruttó összeg, amelyből általános forgalmi adó nem igényelhető vissza.

A pályázati adatlap benyújtása elektronikus úton az ebr42 önkormányzati információs rendszeren (a továbbiakban: ebr42 rendszer) keresztül, az erre a célra kialakított pályázati felületen történik.

**A pályázati adatlap lezárásának és benyújtásának határideje**

- elektronikus feltöltés lezárása: **2017. május 2. 16:00 óra**

- papír alapon történő benyújtás: **2017. május 3.**

Bátaszék Város Önkormányzata a Kalász János Városi Sportcsarnok parketta felújítására és vizesblokkjainak felújítására kíván pályázatot benyújtani.

A Sportcsarnok 1227m2-es küzdőterület burkolata a 32 éves fennállás során teljesen elkopott. A felújítás során javításra kerülne a megsüllyedt aljzatbeton, lecserélődne a teljes parketta burkolat, felfestésre kerülnének a labdajátékokhoz szükséges pályák és sor kerülne a földszinti vizes blokkok teljes körű felújítására is. A vizes blokkokban a bontási munkák elvégzését követően új burkolatok készülnek a padlón és az oldalfalon. Alumínium beltéri ajtók kerülnek beépítésre a meglévő faanyagú helyére. Új szaniterek kerülnek elhelyezésre. Új víz és szennyvíz vezeték épül.

|  |  |  |  |
| --- | --- | --- | --- |
| **Sportcsarnok költségvetés** | | | |
|  | Nettó | Áfa | Bruttó |
| vizesblokk felújítása | 3 119 160 Ft | 842 173 Ft | 3 961 333 Ft |
| gépészet | 2 837 307 Ft | 766 073 Ft | 3 603 380 Ft |
| parketta felújítás | 16 715 300 Ft | 4 513 131 Ft | 21 228 431 Ft |
| műszaki ellenőri tevékenység | 120 000 Ft | 0 Ft | 120 000 Ft |
| **Összesen** | **22 791 767 Ft** | **6 121 377 Ft** | **28 913 144 Ft** |
| Önerő |  |  | 8 913 144 Ft |
| Igényelt támogatás |  |  | 20 000 000 Ft |

Az önkormányzat esetében 20 millió Ft a maximálisan igényelhető támogatás összege.

Javasoljuk az alábbi határozati javaslat elfogadásával fenti tartalmú támogatási kérelem benyújtását, valamint a felújítási munkák pályázatához saját forrásként 8.913.144,-Ft biztosítását.

***H a t á r o z a t i j a v a s l a t :***

**a költségvetési törvény 3. számú melléklete szerinti fejlesztési célú pályázat (sportcsarnok felújítása) jóváhagyására**

Bátaszék Város Önkormányzatának Képviselő-testülete;

1. Magyarország 2017. évi központi költségvetéséről szóló 2016. évi XC. törvény (továbbiakban: költségvetési törvény) 3. melléklete szerinti önkormányzati feladatellátást szolgáló fejlesztési célú pályázat keretében az önkormányzat tulajdonában lévő, Kalász János Városi Sportcsarnok felújítására vonatkozó támogatási kérelem benyújtását jóváhagyja,
2. a Kalász János Városi Sportcsarnok parketta felújítására és vizesblokkjainak felújítására az önkormányzat saját forrásként 8.913.144,- Ft önrészt biztosít az önkormányzat 2017. évi költségvetésének pályázati saját források fejlesztési céltartalék terhére,
3. felhatalmazza a Bátaszéki Közös Önkormányzati Hivatalt a támogatási kérelem határidőn belüli benyújtására.

*Határidő:* 2017. május 3.

*Felelős*: Kondriczné dr. Varga Erzsébet jegyző

(a határozat megküldéséért)

*Határozatról értesül*: Bátaszéki KÖH városüz. iroda

Bátaszéki KÖH pénzügyi iroda

irattár